Á ḿbū mə́wóm mə́bɛ̄ ai samanǎ yā édzóē Asa ǹkúkúmá yā Yúda, ńdɔ Ela mɔ́n Baésha a ngátə́bə ǹkúkúmá yā Ísraɛ̂l á Tirtsa, a ngádzóe á táŋ mim̀bú míbɛ̄. 9Dá, ńdɔ etúgā dzíé Zimri, ǹdzóe yǎ efas bikálíg bíé, á ngābonde fəg nâ a lám nyē éyɔŋ a ngábə́ á Tirtsa. Ńdɔ a ngányú ású yə̄ nâ á sɔg á ndá Artsa, yǎ á ngābə́ ńdzōē ndá Tirtsa. 10Ńdɔ Zimri a ngányî á ndá, a díbí nyē á sí, a wé fə̄ nyé. Á ḿbū mə́wóm mə́bɛ̄ ai zamgbálā yā édzóē Asa ǹkúkúmá yā Yúda, ńdɔ a ngánɔŋ edzóe á məyian móé. 11Éyɔŋ a ngátádī nə́ a dzóe, á tɔbɔ a ngátɔbɔ êtɔá ńkúkúmá dzíé, ńdɔ a ngáman wé ndá Baésha ésə təge nyé līg tɔ fám dzīdzīá, tɔ bivúvúmán bíé, tɔ bəmvóé bóé. 12Nâ, ńdɔ Zimri a ngáman síli ńgúmā ndá Baésha á sí anə́ ébúg Ńtondôbə a ngákɔ́bɔ ású Baésha ai profɛ́d Yéhu,